नई दिल्‍ली। पाकिस्‍तान की जेल में पिछले पांच वर्षों से बंद मध्‍य प्रदेश के सिवनी के रहने वाले जीतेंद्र अर्जुनवार को गुरुवार पाकिस्‍तान की जेल से रिहा कर दिया गया। सिवनी के एसपी तरूण नायक की ओर से इसकी पुष्टि की गई है। जीतेंद्र अगस्‍त 2013 से पाक की जेल में बंद थे। उन्‍हें भारत-पाकिस्तान सीमा पर पाक रेंजर्स ने पकड़ लिया था। एक साल की सजा पूरी होने के बाद भारत की ओर से नागरिकता की पुष्टि नहीं होने के कारण पिछले तीन वर्षों से वह कराची की एक जेल में बंद थे।